Diari Oficial de la Generalitat Valenciana


Sumari del DOGV 5717, del 05-03-2008 (2008/2253)

Informació pública de l'obertura del període voluntari de pagament (terminis i termes), així com de l'aprovació dels padrons de cobrança corresponents a este període i la seua justificació legal.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5717

Data del DOGV
:   05-03-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/2253


Data del document
:   04-03-2008

Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'obertura del període voluntari de pagament (terminis i termes), així com de l'aprovació dels padrons de cobrança corresponents a este període i la seua justificació legal. [2008/2253]  
De conformitat amb el que disposa l'article 64 del Reglament de Règim Interior de la Cambra Oficial de Comerç, Indústria i Navegació de Castelló, s'informa els seus electors que el Comité Executiu, en les sessions dels dies 16 de març, 12 de juliol i 26 de setembre de 2006, 29 de gener i 13 de juliol de 2007 i 4 de març de 2008 ha aprovat el padró de cobrança així com les liquidacions de les quotes del recurs de cambra permanent referides a l'impost de societats, a l'impost sobre la renda de les persones físiques i a l'impost d'activitats econòmiques; s'ha acordat també la iniciació des del dia 5 de març de 2008 del període voluntari de cobrança de les quotes del recurs de cambra permanents girades en les quanties, formes i termes que estableixen els articles 12, 13 i 14, i les disposicions transitòries tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, i l'article 62 de la secció quarta de la Llei de Pressupostos Generals de l'Estat per a 1997, la Llei 40/1998, de 9 de desembre, de l'Impost sobre la Renda de les Persones Físiques, i la Llei 51/2002, de 27 de desembre, de reforma de la Llei 39/1988, de 28 de desembre, Reguladora de les Hisendes locals, Llei 58/2003, de 17 de desembre, General Tributària, i les normes reglamentàries vigents de desplegament de la llei esmentada, en relació amb l'impost sobre activitats econòmiques, impost sobre la renda de les persones físiques i impost de societats satisfets pels contribuents que hagen exercit activitats en la demarcació d'esta corporació, és a dir, tota la província de Castelló.  
A més, per a facilitar el pagament de les quotes esmentades en període voluntari, la Cambra Oficial de Comerç, Indústria i Navegació de Castelló notificarà individualment i respectivament a tots els seus electors les liquidacions girades per cada un dels esmentats conceptes del recurs de cambra permanent, enviant una notificació rebut en què constaran les dades d'identificació del deute, així com el termini de pagament en període voluntari i les entitats financeres on puga efectuar-se l'ingrés; a més, inclourà la indicació de la normativa legal en què es basa la quota girada i els recursos que es poden interposar en cas de disconformitat amb esta.  
Una vegada finalitzat el període de pagament voluntari en la data que corresponga, d'acord amb les notificacions individuals efectuades, les quotes pel recurs de cambra permanent no satisfetes s'exigiran per la via administrativa de constrenyiment a través de l'Agència Estatal de l'administració Tributària, amb la imposició dels recàrrecs, interessos i costes que comporte; tot això d'acord amb la referida Llei 3/1993, de 22 de març, i la Resolució de 19 d'octubre de 1993 (Boletín Oficial del Estado de 10 de novembre), que publica el conveni d'1 d'octubre de 1993, de prestació de serveis de l'esmentada Agència Estatal de l'administració Tributària en matèria de recaptació en via executiva dels ingressos de dret públic propis de les cambres.  
Castelló de la Plana, 4 de març de 2008.- El president en funcions: Salvador Martí Huguet. El secretari general en funcions: Vicente Casañ Casañ.